
See artikkel ootab keeletoimetamist. 

Kui oskad, siis palun aita artiklit keeleliselt parandada (https://et.wikipedia.Org/w/i 
ndex.php?title=Prantsuse_keel&action=edit). (Kuidas ja millal see märkus 
eemaldada?) 

See artikkel vajab toimetamist. (Juuni 2012) 

^ Palun aita artiklit toimetada (https://et.wikipedia. 0 rg/w/index. php?title=Prantsuse_ 

keel&action=edit). (Kuidas ja millal see märkus eemaldada?) 


Prantsuse keel kuulub indoeuroopa keelkonna romaani 
keelte rühma. Seda kasutab igapäevaselt umbes 274 mln 
inimest. Lisaks Prantsusmaale on see Haiti riigikeel ja 
üks riigikeeli Belgias, Šveitsis, Luksemburgis , Kanadas 
ja mitmes Aafrika riigis. Prantsuse keel on ka paljude 
rahvusvaheliste organisatsioonide (ROK, WTO, FIFA, 
ÜRO, Aafrika Liit , EBU, ESA, UPU jpt) töökeel. 

Ajalugu 


Enne seda, kui Caesar 52. aastal eKr Gallia (tänapäeva 
Prantsusmaa) vallutas, rääkisid Gallia hõimud erinevaid 
keldi keeli . Roomlastest vallutajad rääkisid aga 
prestiižset ladina keelt . Vallutusele järgnenud sajandite 
jooksul levis vallutajate keel üle maa ja vulgaarladina 
keele (vastandina klassikalisele ladina keelele) 
kandepind suurenes. 

4. sajandi lõpus tungisid Lääne-Euroopasse germaani 
hõimud. Prantsuse keele arengu seisukohast olid neist 
kõige olulisemad frangid, kes asusid elama tänapäeva 
Prantsusmaa põhjaossa. Erankide keelel oli suur mõju 
selles piirkonnas räägitavale ladina keelele, see muutis 
nii hääldust, süntaksit kui ka sõnavara. Erinevus ladina 
keele ja tegelikult kõneldava keele vahel suurenes 
järjest, kuni arenes välja vanaprantsuse keel. 


prantsuse keel (frangais) 

Hääldus 

[frõ.s£] 

Kõneldakse 

Prantsusmaal, Belgias, 

Šveitsis, Kanadas, Monacos, 
Luksemburgis, Alžeerias, 

Marokos, Elevandiluurannikul 

ja mujal. 

Piirkonnad 

Endised Prantsusmaa 

valdused kogu maailmas 

Kokku 

kõnelejaid 

Emakeelena: 110 miljonit W 

Keelesugulus 

indoeuroopa keeled 

itali keeled 

romaani keeled 

lääneromaani keeled 

galloromaani keeled 

prantsuse keel 

Ametlik staatus 

Ametlik keel 

29 riiki, Euroopa Liit 

Keelehoole 

Prantsuse Akadeemia 

Keelekoodid 

ISO 639-1 

fr 

ISO 639-2 

fra / fre 


























































Esimest korda mainitakse uue romaani keele olemasolu 
813. aasta Toursi nõukogu ajal, kus seda nimetatakse 
lingua romana rustica'ks. Nõukogus võetakse vastu ka 
otsus, et preestrid peavad teenistusi läbi viima selles 
samas lingua rustica's. Lihtrahvas lihtsalt ei mõistnud 
klassikalist ladina keelt. Seega soodustas kirik rahvakeele levikut ja õpetlaste väärtustatud klassikalise 
ladina keele roll vähenes järjest. Nii võib öelda, et 9. sajandil valitses Prantsusmaal kakskeelsus: ladina keel 
iseloomustas eliiti, see oli kirjanduse ja asjaajamise keel. Rahvas rääkis nn vulgaarkeeli, milles varsti ka 
kirjutama hakati.^^^ Esimene kirjalik tunnistus vanaprantsuse keelest on 842. aastast pärinev "Strasbourgi 
vanne" ("Serments de Strasbourg").Esimesed olulised kirjandusteosed olid kangelaslaulud. Neist 
kuulsaim on umbes 12. sajandil kirjutatud " Rolandi laul ". 

1204. aastal liideti Prantsuse kuningriigiga Normandia ning sellest ajast on prantsuse keele sõnavarasse 
jäänud umbes 150 Skandinaavia päritolu sõna, mis on peamiselt seotud merenduse ja põlluharimisega. 

1539. aastal kirjutas kuningas Erangois I alla Villers-Cotterets määrusele. Selle dokumendiga muutub 
prantsuse keel ametlikuks kohtumõistmise ja asjaajamise keeleks (enne oli see roll ladina keelel).17. 
sajandil muutub prantsuse keel teaduse ja hariduse vallas järjest olulisemaks. Rene Descartesi 1637. aastal 
avaldatud teos " Le Discours de la methode " ("Arutlus meetodist") on oluliseks verstapostiks, sest tegu on 
esimese prantsuskeelse filosoofilise teosega. Varem oli selliseid raamatuid kirjutatud ainult ladina keeles. 
Tegelikult kirjutas Descartes ka selle teose algselt ladina keeles, kuid tsensuuri tõttu otsustas selle prantsuse 
keeles ümber kirjutada. Ta teadis, et eliit ei loe "rahvakeeles" kirjutatud raamatut. Samas said Descartesi 
ideedest huvitatud kirjaoskajad seda lugeda ilma tsensuuri kartmata. 

Mõni aasta varem, 1635. aastal, oli kardinal Richelieu asutanud Prantsuse Akadeemia, mille ülesandeks on 
siiani prantsuse keele reguleerimine. Olgugi et ühtlustatud prantsuse keel oli ametlik riigikeel, näitas 
1794. aastal korraldatud küsitlus, et 28 miljonist elanikust rääkis riigikeelt vaid 3 miljonit. Seega olid 
arvukad dialektid endiselt elujõulised.Tasub mainida, et standardiseeritud prantsuse keel põhines eelkõige 
Pariisi ümbruses räägitaval keelel. Seega olid dialektid eriti levinud Lõuna-Prantsusmaal. 

1789. aasta Prantsuse revolutsiooniga suurenes surve ühtse prantsuse keele kasutamiseks. Ühtses keeles 
nähti olulist vahendit rahva ühendamiseks. Jakobiinid nimetasid prantsuse keelt "valgustuse universaalseks 
keeleks" ja seda peeti kõigile kohustuslikuks emakeeleks. Dialektide kasutamine muutus sünonüümseks 
sotsiaalse tagasiminekuga, sest murdeid seostati vana režiimiga. 

Sellal kui prantsuse keelt kõneles kogu tsiviliseeritud Euroopa, leidus Prantsusmaal enesel kõigest kolm 
miljonit "puhta prantsuse keele" kõnelejat (11% rahvastikust), kellest suur osa ei osanud seda õigesti 
kirjutada. 1880. aastal kõneles prantsuse keelt vabalt 8 miljonit inimest (20% elanikkonnast)^^^. 

19. sajandi Euroopas oli prantsuse keelel tähtis positsioon. Tegu oli diplomaatiakeelega, mille õppimist 
pidas aristokraatia hädavajalikuks. Prantsuse keele kandepind suurenes sel perioodil ka mitmete piirkondade 
koloniseerimise tõttu. Ül Olukord muutus aga pärast teist maailmasõda . Ühelt poolt oli see tingitud Ida- 
Euroopa frankofiilse eliidi massilisest tagakiusamisest ja hukkamisest, kuid veel olulisem oli Ameerika 
Ühendriikide mõjuvõimu kasv ning inglise keele tõus rahvusvaheliseks suhtluskeeleks. 

Inglise keele mõju prantsuse keelele on viimastel kümnenditel aktuaalne teema. 1994. aastal võeti 
Prantsusmaal vastu nn Touboni seadus (tollase kultuuriministri järgi), millel on kolm põhieesmärki: keele 
rikastamine, prantsuse keele kohustuslik kasutamine kõikides dokumentides ja prantsuse keele riigikeele 
staatuse kaitsmine. 

Välislingid 


■ Ingliskeelne õppematerjal algajatele (http://www.l01langua 
ges.net/french/) 

■ Prantsuse keele sõnaloend eestikeelses Vikisõnaraamatus 

■ Prantsuse-eesti sõnastik saidil dicovia.com (http://www.dicovia.com/dico/francais-estonien/lettr 
e-A/0-59) 


Prantsuskeelne 
1' Vikipeedia 


Euroopa Liidu ametlikud keeled 

bulgaaria | eesti | hispaania | hollandi | horvaadi | iiri | inglise | itaalia | kreeka | leedu | läti | malta | poola 
portugali | prantsuse | rootsi | rumeenia | saksa | slovaki | sloveeni | soome | taani | tšehhi | ungari 

Allikas: Euroopa Liidu ametlik võrgukoht (https://europa.eu/european-union/about-eu/eu-lanquaqes_et) 

